ŽALBA NA ODLUKU CENTRA O PRIGOVORU NA BODOVANJE (OCJENJIVANJE) - DRUGOSTUPANJSKI PRIGOVOR

Učenik odnosno pristupnik koji nije zadovoljan odlukom Centra o prigovoru na bodovanje ispita može u roku od jednog dana od primitka odluke podnijeti žalbu Upravnom vijeću Centra koje donosi odluku u roku od dva dana od dana primitka prigovora.

1. Učenik odnosno pristupnik šalje žalbu na odluku Centra Upravnomu vijeću Centra putem Obrasca za žalbu na odluku Centra o prigovoru na bodovanje ispita. Obrazac za žalbu na odluku Centra nalazi se na poveznici: https://www.surveymonkey.com/r/zalba_UV_25_26_1

2. Učenik odnosno pristupnik obvezan je pri ulaganju žalbe na odluku Centra o prigovoru na bodovanje ispita u obrazac upisati šifru riješenoga prigovora koja se nalazi u pisanome odgovoru odnosno odluci Centra na bodovanje ispita na njegovoj stranici u sustavu na poveznici Moji prigovori.
3. Ako učenik odnosno pristupnik ne upiše šifru ili upiše pogrešnu šifru u obrazac za upis žalbe na odluku Centra o prigovoru na bodovanje ispita, žalba neće moći biti obrađena.
Učenik odnosno pristupnik obvezan je prilikom ulaganja žalbe na odluku Centra o prigovoru na bodovanje ispita u obrazac upisati:
- Ime i prezime
- OIB
- adresu e-pošte za dostavu odluke
- Šifru riješenog prigovora koja se nalazi u pisanom odgovoru odnosno odluci Centra o prigovoru na bodovanje ispita na njegovoj stranici u sustavu pod poveznicom Moji prigovori
- Pisani odgovor iz odluke Centra o prigovoru na bodovanje ispita (kopirati originalni tekst pisanog odgovora Centra na stranici pristupnika u sustavu pod poveznicom Moji prigovori)
- Tekst žalbe na odluku Centra o prigovoru u kojem treba jasno i argumentirano obrazložiti zbog čega učenik odnosno pristupnik nije zadovoljan odlukom Centra o prigovoru na bodovanje.
5. Učenik odnosno pristupnik koji nije zadovoljan rješenjem Upravnog vijeća Centra protiv odluke može pokrenuti upravni spor

